નવી દિલ્હીઃ રેલવે મંત્રી સુરેશ પ્રભુ બુધવારે લોકસભામાં પ્રશ્નોત્તરના જવાબમાં જણાવ્યું છે કે વડિલોએ રેલવે ટિકિટ બુક કરાવવા માટે આધાર કાર્ડની જરૂર નહીં પડે. સુરેશ પ્રભુએ કહ્યું છે કે સીનિયર સિટિઝન માટે એક ડેટા બેઝ તૈયાર કરવામાં આવશે. જેના માટે આધારકાર્ડ જરૂરી છે. સુરેશ પ્રભુએ કહ્યું કે 1 જાન્યુઆરીથી રેલવેના પ્રી વેરિફિકેશનના આધાર પર સીનિયર સિટિઝનનો ડેટા તૈયાર કરવામાં આવશે. તેમાં તે નિશ્ચિત કરવામાં આવશે કે સીનિયર સિટિઝનને મળનારા લાભ અન્ય કોઇન વ્યક્તિ ન લઇ શકે. જ્યારે આ તકનીકમાં કેશલેશ ટિકિટ બુકિંગનો પણ ઉપયોગ કરી શકાશે.